ประกันชีวิตเดินหน้าปั้นกรมธรรม์ราคาถูก
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

โพสต์ทูเดย์ — เอเอซีพี ไทยสมุทรประกันชีวิต เดินหน้าออกประกันใหม่ราคาถูกกระตุ้นตลาดกลางปี
อยุธยา อลิอันซ์ ซี.พี. เร่งปั๊มยอด “My Education” ชูเงินคืน 2 ครั้ง/ปี ช่วยจ่ายค่าเทอม
กรุงเทพฯ — 25 พฤษภาคม 2553 — อยุธยา อลิอันซ์ ซี.พี.โหมโปรโมทสินค้าขายดี “My Education” สนองเทรนด์ลูกค้าที่หันมาเน้นออมเงินเพิ่มขึ้น เหตุเพราะดอกเบี้ยยังไม่ขยับขึ้น ส่งผลให้แผนประกันประเภทออมทรัพย์ได้รับความนิยมสูง รุกคืบนำเสนอแผนประกันออมทรัพย์ระยะกลางยาว โดยเฉพาะแผนการออมเพื่อการศึกษาสำหรับบุตร ชูจุดเด่นจ่ายเงินคืนปีละ 2 ครั้ง เพื่อแบ่งเบาภาระผู้ปกครองในช่วงเปิดเรียน หวังยอดขายโดยรวมเพิ่มขึ้นเป็น 10% ของเบี้ยปีแรกที่ตั้งเป้าไว้ที่ 6,000 ล้านบาทสิ้นปีนี้
น.ส.พัชรา ทวีชัยวัฒนะ รองกรรมการผู้จัดการใหญ่ บริษัท อยุธยา อลิอันซ์ ซี.พี. ประกันชีวิต เปิดเผยว่า บริษัทได้เปิดตัวแบบประกันเพื่อการศึกษาใหม่ “My Education” เพื่อจะได้ช่วยวางแผนออมเงินด้านการศึกษาของบุตร จับกลุ่มครอบครัวคนรุ่นใหม่อายุ 3045 ปีเป็นหลัก โดยจะให้ความคุ้มครอง 20 ปี ชำระเบี้ย 20 ปี มีการคืนเงินในช่วงวันที่ โดยตั้งแต่ปีกรมธรรม์ที่ 38 จะได้รับเงินคืนในอัตราปีละ 2% ของทุนประกัน จากนั้นในปีที่ 914 จะได้รับเงินคืนในอัตราปีละ 4% ของทุนประกัน และปีที่ 1520 รับเงินคืนในอัตราปีละ 8% ซึ่งจะแบ่งการจ่ายเงินคืน1 เม.ย. และ 1 ต.ค. เพื่อช่วยแบ่งเบาภาระค่าเทอมและค่าใช้จ่ายต่างๆ ระหว่างปี 
อย่างไรก็ตาม “My Education” มีให้เลือกถึง 4 แผนด้วยกัน คือ แผนบรอนซ์ แผนซิลเวอร์ แผนโกลด์ และ แผนแพลทินัม ซึ่งพ่อแม่สามารถเลือกความคุ้มครองและผลประโยชน์ และอัตราเงินคืนที่เพิ่มขึ้นก็เป็นไปตามความจำเป็นของยอดเงินที่ต้องใช้ตามอายุการศึกษาของบุตรที่เพิ่มขึ้น นอกจากนี้ยังมีเงินครบกำหนดสัญญาเพื่อเป็นรางวัลแห่งความสำเร็จเมื่อเรียนจบระดับปริญญาตรี หรือจะใช้เป็นทุนในการศึกษาต่อระดับปริญญาโท
“My Education เป็นหนึ่งในผลิตภัณฑ์ที่อยู่ในตระกูล ‘My Life’ ซึ่งเป็นแพ็กเกจประกันภัยสำเร็จรูปที่ออกมาขายเมื่อกลางปีที่ผ่านมา และสามารถทำยอดได้ 5% ของเบี้ยปีแรกทั้งปีของบริษัทซึ่งถือว่าประสบความสำเร็จมาก ดังนั้นจึงคาดว่าปีนี้การโปรโมต My Education โดยเน้นเสนอขายผ่านช่องทางตัวแทนน่าจะช่วยให้ยอดขาย My Life โดยรวมเพิ่มขึ้นเป็น 10% ของเบี้ยปีแรก ตามที่ตั้งเป้าไว้ 6,000 ล้านบาท” น.ส.พัชรา กล่าว
ไทยสมุทรฯ เอาใจผู้สูงอายุ เปิดตัวกรมธรรม์ Senior Happy
แผนออมทรัพย์สำหรับผู้ที่อยู่ในวัยเกษียณ 
ชูจุดเด่นคุ้มครองยาวนานถึงอายุ 99 ปี กับเบี้ยขั้นต่ำเพียง 6 บาทต่อวันเท่านั้น
 
บริษัท ไทยสมุทรประกันชีวิต จำกัด เพื่อนคู่ชีวิต...ตลอดไป เปิดตัวกรมธรรม์ Senior Happy แผนออมทรัพย์สำหรับผู้ที่อยู่ในวัยเกษียณตั้งแต่อายุ 55 คุ้มครองยาวนานถึงอายุ 99 ปี จำนวนเงินเอาประกันสูงสุด 200,000 บาท สมัครง่ายๆ ไม่ต้องตรวจสุขภาพและ HIV ตอบสนองผู้สูงอายุที่ต้องการใช้ชีวิตด้วยความมั่นคงอุ่นใจในช่วงชีวิตบั้นปลาย
นางนุสรา บัญญัติปิยพจน์ กรรมการผู้จัดการ บริษัท ไทยสมุทรประกันชีวิต กล่าวว่า ในส่วนของบริษัทก็ได้เปิดตัวแบบประกันชีวิตใหม่ “Senior Happy” จับกลุ่มผู้สูงอายุที่มีอายุตั้งแต่ 55 ปีขึ้นไป และให้ความคุ้มครองจนถึงอายุ 99 ปี หรือตลอดชีพ โดยสามารถสมัครกรมธรรม์ง่ายๆ เพียง ผู้ที่มีอายุระหว่าง 5570 ปี ไม่ต้องตรวจสุขภาพและไม่ต้องตรวจ HIV และจ่ายเบี้ยประกันภัยเริ่มต้นเพียง 6 บาทต่อวันสำหรับทุนประกันภัยขั้นต่ำ 5 หมื่นบาท ขณะที่ทุนประกันภัยขั้นสูงสุดอยู่ที่ 2 แสนบาท โดยกรมธรรม์ให้ความคุ้มครองทั้งกรณีเสียชีวิตด้วยเหตุปกติและอุบัติเหตุ หากผู้เอาประกันมีชีวิตอยู่จนครบสัญญาจะได้รับผลประโยชน์ 100% ของทุนประกันภัย แต่รับชำระเบี้ยรายปีเท่านั้น
 
สำหรับผลประโยชน์ความคุ้มครองนั้น หากผู้เอาประกันเสียชีวิตด้วยเหตุปกติในระหว่างปีกรมธรรม์ที่ 1 จะได้รับผลประโยชน์ความคุ้มครอง 10% ปีที่ 2 จะได้รับผลประโยชน์ความคุ้มครอง 20% และหากเสียชีวิตระหว่างปีที่ 3 เป็นต้นไปจะได้รับผลประโยชน์ความคุ้มครอง 100% ของทุนประกันภัย 
 
กรณีที่ผู้เอาประกันเสียชีวิตจากอุบัติเหตุในปีกรมธรรม์ที่ 1 จะได้รับผลประโยชน์ความคุ้มครอง 110% ปีที่ 2 จะได้รับผลประโยชน์ความคุ้มครอง 120% และระหว่างปีกรมธรรม์ที่ 3 เป็นต้นไปจะได้รับผลประโยชน์คุ้มครอง 100% ของทุนประกันภัย อย่างไรก็ตาม หากผู้เอาประกันมีชีวิตอยู่จนถึงวันครบกำหนดสัญญา จะได้รับผลประโยชน์ความคุ้มครอง 100% ของทุนเอาประกันภัย